**Студијски програм I циклуса - ПРАВО**

|  |  |
| --- | --- |
| Назив факултета/ академије | Правни факултет |
| Назив студијског програма (СП) | Право |
| Студијски циклус (I, II, III) | I циклус |
| Дужина трајања студија | 4 године – 8 семестара |
| Академска титула која се стиче завршетком СП | Дипломирани правник |
| Укупан број ECTS бодова СП | 240 ECTS |
| Руководилац/ Шеф СП (или слично - навести) | Декан проф. др Радомир В. Лукић  |
| E-mail и web страница | pravni@teol.net; [www.pravni](http://www.pravni)fis.com |

**Компетенције** представљају комбинацију знања и његове примјене (вјештина), ставова и одговорности које описују исходи учења студијског програма.

**Опште компетенције** посједују сви који заврше одређен ниво образовања, без обзира на науку или струку којом се баве.

**Специфичне (стручне) компетенције** представљају уже компетенције везане за одређено академско подручје, а које се дефинишу за сваки студијски програм.

1. Опште компетенције

Студијски програм Право I циклуса студија обезбјеђује стицање сљедећих општих компетенција: способност за критичку анализу, процјену и синтезу нових и сложених идеја, способност комуникације са радним колегама, широм стручном и научном заједницом, те друшвом уопште о области коју изучава, способност учења, рјешавања проблема, способност за примјену усвојеног знања у пракси и критичко разумијевање принципа везаних за подручје студирања/дисциплину на начин да показује професионалан приступ раду и занимању, способност за примјену главних метода стицања новог знања и примијењених истраживања у подручју изучавања, способност прилагођавања у новој ситуацији, вјештине управљања информацијама, способност за самосталан рад и тимски рад, знање другог (страног) језика, брига за квалитет.

1. Специфичне компетенције

Студијски програм Право омогућава стицање општих и посебних теоријских и практичних знања и вјештина те омогућава да се студенти оспособе да схватају, правилно тумаче и примјењују право, као и да критички преиспитују важеће правне норме те предлажу доношење примјеренијих.Такође, студијски програм има за циљ да студенти стекну знања из права и других упоредних правних система, како би се у пракси као правници могли укључити у процесе стручне анализе правних проблема, те прилагодити на нове националне и међународне правне норме, као и имати способност за самосталну и креативну примјену права. Дакле, програм првог циклуса студија Права, има сврху да оспособи студенте (будуће дипломиране правнике) да се могу ефикасно укључити у рад државних органа, привредних субјеката и осталих удружења, установа и других институција у правном систему.

Према томе, на основу свега наведеног, можемо закључити да основни циљеви студијског програма Право, укључују сљедеће:

* Свеобухватно опште знање које обухвата и друге домене хуманости што је и основни предуслов за квалитетно правно доношење одлука;
* Специјално правно знање о свим основним питањима позитивног права;
* Капацитет преноса теоријског знања у праксу и способност рјешавања различитих случајева и израда правних аката;
* Могућност примјене различитих метода интерпретације за тумачење правних текстова;
* Примјена правног силогизма и аргументације;
* Капацитет ефикасног усменог и писаног истражавања и комуникације у вези са правним питањима;
* Капацитет за вођење основних научних истраживања и проналажење правних ресурса;
* Охрабривање друштвено одговорног размишљања и критичког односа према друштвеном развоју;
* Промовисање највиших етичких стандарда правне струке;
* Иницијатива и независност у доношењу одлука.